**รายงานการประชุมคณะกรรมการช่วยเหลือประชาชน**

**ครั้งที่ 1 /2564**

**วันที่ 20 เมษายน พ.ศ.2564 เวลา 10.00 น.**

**ณ ห้องประชุมองค์การบริหารส่วนตำบลท่าเสน**

**ผู้เข้าประชุม**

|  |  |  |  |
| --- | --- | --- | --- |
| **ที่** | **ชื่อ-สกุล** | **ตำแหน่ง** | **ลายมือชื่อ** |
| 1 | นายประสงค์ หอมนาน | ประธานกรรมการ | ประสงค์ หอมนาน |
| 2 | นางสาวดวงรัตน์ ยอดหอม | กรรมการ | ดวงรัตน์ ยอดหอม |
| 3 | นางสาวอังคณา กลัดเข็มทอง | กรรมการ | อังคณา กลัดเข็มทอง(แทน) |
| 4 | นายศุภชัย พรวนทอง | กรรมการ | ศุภชัย พรวนทอง |
| 5 | นายสมศักดิ์ ศรีเดือน | กรรมการ | สมศักดิ์ ศรีเดือน |
| 6 | นายชวลิต สังข์สน | กรรมการและเลขานุการ | ชวลิต สังข์สน |
| 7 | นายอนุชา แก้วโกศล | กรรมการ | อนุชา แก้วโกศล |
| 8 | นางปวีณา ตาลลักษณ์ | กรรมการและผู้ช่วยเลขานุการ | ปวีณา ตาลลักษณ์ |

เริ่มประชุมเวลา 10.30 น.

|  |  |
| --- | --- |
| **ระเบียบวาระที่ 1** | **เรื่องที่ประธานแจ้งให้ที่ประชุมทราบ** |
| ประธานคณะกรรมการ | ด้วยในปัจจุบันโรคไวรัสโคโรนาหรือโควิด-19 กลับมาระบาดอีกครั้งซึ่งรอบนี้หนักกว่าที่ผ่านมาและมีประชาชนในตำบลติดเชื้อโดยตรงแล้วจำนวน 1 รายจึงขอให้ทุกฝ่ายได้ช่วยกันเฝ้าระวังและป้องกัน |
| **ระเบียบวาระที่ 2** | **เรื่อง รับรองรายงานการประชุมครั้งที่แล้ว** |
|  |  -ไม่มี- |
| **ระเบียบวาระที่ 3** | **เรื่อง เสนอให้ที่ประชุมทราบ** |
| เลขาคณะกรรมการ | แจ้งการออกคำสั่งในการแต่งตั้งคณะกรรมการช่วยเหลือประชาชนตำบลท่าเสน เนื่องจากคำสั่งแต่งตั้งเดิมคณะกรรมการได้มีการย้ายไปสังกัดที่ใหม่ |
| **ระเบียบวาระที่ 4** | **เรื่องเสนอเพื่อพิจารณา** |
|  | 4.1 การช่วยเหลือประชาชนที่ได้รับผลกระทบจากเชื้อไวรัสโคโรนา(โควิด-19) |
| ประธานกรรมการ | ขอเชิญปลัดชี้แจงรายละเอียด |
| เลขาคณะกรรมการ | ด้วยขณะนี้มีผู้ได้รับผลกระทบจากการติดเชื้อไวรัสโคโรนา(โควิด-19) จำนวน 2 ครัวเรือนๆแรกบ้านเลขที่ 3/1 หมู่ 7 จำนวน 2 คน เนื่องจากสัมผัสผู้ติดเชื้อจากนางสาวกัญญาพัชร ปัญจมา ซึ่งเป็นลูกสาวและได้ถูกกักตัวมาตั้งแต่วันที่ 10 เมษายน 2564 ครัวเรือนที่สองบ้านเลขที่ 73 หมู่ 6 จำนวน 3 คน สัมผัสติดเชื้อจาก นางสาวเมธาวี จันทรบูรณ์ และได้ถูกกักตัวมาตั้งแต่วันที่ 18 เมษายน 2564 ผู้ถูกกักตัวไม่สามารถไปไหนได้ และมีความประสงค์ขอรับการช่วยเหลือเครื่องอุปโภค-บริโภคในการยังชีพ สำหรับหลักเกณฑ์การช่วยเหลือผู้ประสบภัย |

-2-

|  |  |
| --- | --- |
|  | ตามระเบียบกระทรวงมหาดไทยว่าด้วยการช่วยเหลือประชาชนตามอำนาจหน้าที่ขององค์กรปกครองส่วนท้องถิ่นพ.ศ.2560 ข้อ 9 ให้นำรายชื่อผู้ได้รับความเดือดร้อนที่หน่วยงานของรัฐสำรวจหรือรายชื่อที่ประชาชนขอรับความช่วยเหลือให้คณะกรรมการพิจารณา ส่วนการช่วยเหลือด้านการส่งเสริมคุณภาพชีวิตใช้ตามหลักเกณฑ์ของกระทรวงพัฒนาสังคมและความมั่นคงของมนุษย์โดยอนุโลมตามระเบียบกรมพัฒนาสังคมและสวัสดิการว่าด้วยการสงเคราะห์ พ.ศ.2552 การดำเนินการสงเคราะห์ครอบครัวประสบความเดือดร้อนให้ช่วยเหลือด้านสิ่งของไม่เกิน 3,000 บาท ต่อครอบครัวและช่วยติดต่อกันไม่เกิน 3 ครั้ง ซึ่งการช่วยเหลือจะช่วยเหลือเป็นเงินหรือเครื่องอุปโภค-บริโภคก็ได้ |
| ประธานคณะกรรมการ | ตามที่เลขาคณะกรรมการชี้แจงท่านใดมีข้อเสนอแนะอื่นๆ เชิญได้ |
| นางสาวดวงรัตน์ ยอดหอมท้องถิ่นอำเภอ | ในส่วนของคณะกรรมการช่วยเหลือประชาชนนั้นมีหน้าที่ในการพิจารณาให้การช่วยเหลือผู้ประสบภัยพิบัติและตามหนังสือซักซ้อมของกระทรวงมหาดไทยในการช่วยเหลือผู้ประสบภัยจากเชื้อไวรัสโคโรนา เมื่อคณะกรรมการเห็นชอบแล้วปิดประกาศ สามารถช่วยเหลือได้เลยและควรช่วยเหลือเป็นเครื่องอุปโภค-บริโภค |
| ประธานคณะกรรมการ | มีท่านใดจะเสนอแนะเพิ่มเติมอีกหรือไม่ ถ้าไม่มีผมขอมติเห็นชอบในการช่วยเหลือผู้ประสบภัย จำนวน 2 ครัวเรือนที่กล่าวข้างต้นและพิจารณาจัดหาเครื่องอุปโภค-บริโภค ที่จำเป็นมอบให้กับครอบครัวที่ได้รับผลกระทบจากเชื้อโควิด |
| ที่ประชุม | มีมติเห็นชอบให้ความช่วยเหลือผู้ได้รับผลกระทบจำนวน 2 ครัวเรือนและให้จัดหาเครื่องอุปโภค-บริโภคให้แก่ครัวเรือนไม่เห็นครัวเรือนละ 3,000 บาท ตามรายละเอียดดังนี้ ข้าวสารถุงละ 5 ก.ก.จำนวน 3 ถุง ไข่ไก่จำนวน 3 แผง ปลากระป๋อง 3 แพ็ค มาม่า 3 ห่อ หมูสด 5 ก.ก. พริกแกง 1.5 ก.ก. น้ำปลา 4 ขวด น้ำมันพืช 3 ขวด ไก่สด 5 ก.ก. ผักรวม 2 ถุง น้ำดื่ม(800 ม.ล.)6 แพ็ค วุ้นเส้น 4 ห่อ ยาสีฟัน 4 หลอด น้ำตาล 2 ก.ก. แปรงสีฟัน 5 อัน ยาสระผม 5 ขวด แป้ง 4 กระป๋อง สบู่ 5 ก้อน โดยจัดแยกเป็น 2 ชุด  |
| ประธานคณะกรรมการ | เนื่องจากสถานการณ์การติดเชื้อไวรัสโคโรนา(โควิด-19) อาจมีความรุนแรงเพิ่มขึ้นการถูกกักกันตัวของประชาชนกลุ่มเสี่ยงน่าจะมีขึ้นอีกเพื่อเป็นการช่วยเหลือผู้ได้รับผลกระทบอย่างทันเวลาในชั้นจึงขอความเห็นชอบคณะกรรมการช่วยเหลือประชาชนเห็นชอบในการช่วยเหลือไปก่อนเรื่องของเครื่องอุปโภค-บริโภควงเงินไม่เกิน 3,000 บาท |
| ที่ประชุม | มีมติเห็นชอบ |
| **ระเบียบวาระที่ 5** | **เรื่องอื่นๆ** |
|  | **-ไม่มี-** |

เลิกประชุมเวลา 11.30 น.

 ชวลิต สังข์สน ผู้จดบันทึกการประชุม

 (นายชวลิต สังข์สน)

 เลขาคณะกรรมการ

 ประสงค์ หอมนาน ผู้ตรวจรายงานการประชุม

 (นายประสงค์ หอมนาน)

 ประธานคณะกรรมการ